Võimalikke kommentaare ennetades: ma tean, et tegemist on minu isikliku arvamusega ja Zweig esindab praeguseks ligi 100 aastat vana stiili jne. Kahtlemata tuleb tolleaegseid mõtteid mõista tolleaegses kontekstis, aga minu arust on kõnekas, et Zweig ei ole elanud ajaproovi täielikult üle. Mingi kirvendav tunne ütleb, et tegemist oli härraga, keda hindasid ennekõike tema kaasaegsed ja erinevalt nii  paljudest maailmanimedest nagu Shakespeare, Hugo, Joyce või Rilke on ta täht pisut hääbunud. See ei tähenda, et Zweig oleks minu jaoks nö. "mõttetu mees", kaugel sellest. Aga eks aeg annab arutust (mõnikord ka arukust) - võib-olla tuleb 50 aasta pärast välja, et Zweig osutub kuulsamaks nimeks kui Goethe ning mina pean punastades sõnu sööma.